stanford-oval/wikipedia huggingface dataset:
Syyria
Väestö

Vuoden 2004 väestönlaskennan mukaan Syyrian väkiluku oli 17,9 miljoonaa. Vuoden 2011 alussa, ennen Syyrian sisällissotaa, Syyrian väkiluku oli maan siviiliasioiden kirjanpidon mukaan jo 24,5 miljoonaa. Virallisen arvion mukaan jo saman vuoden aikana Syyrian väkiluku olisi laskenut yli kolmella miljoonalla, sillä joulukuussa 2011 Syyrian tilastokeskuksen arvio väkiluvuksi oli enää 21,377 miljoonaa. YK arvioi Syyrian väkiluvun olevan vuonna 2017 noin 18,270 miljoonaa.
Syyrian virallinen ja käytetyin kieli on arabia, jota puhuu äidinkielenään arviolta 85 % maan väestöstä. Maan pohjoisosaan keskittynyt kurdiväestö muodostaa 9 % maan väestöstä ja puhuu valtaosin kurdia. Syyrian pienet armenialais- ja turkmeenivähemmistöt puhuvat myös omia kieliään. Lisäksi noin 200 000 henkilöä, jotka ovat etupäässä assyrialaiskristittyjä, puhuu yhä arameaa (vuoden 1998 julkaisun mukaan).
Ennen Syyrian sisällissodan puhkeamista Syyriassa asui 560 000 palestiinalaispakolaista ja heillä oli maassa 12 pakolaisleiriä. UNRWA:n arvion mukaan vuonna 2017 heitä on maassa vielä 450 000 monien paettua taisteluja naapurimaihin.
Väestö > Uskonto

Suurin osa syyrialaista on uskonnoltaan muslimeja. Vuoden 2010 arvion mukaan väestöstä oli sunneja 68,4%,  alaviitteja 11,3% ja kristittyjä 11,2%. Kristityt kuuluivat yleensä orientaaliortodoksisiin ja idän katolisiin kirkkoihin. Pienempiä uskonnollisia ryhmiä olivat druusit 3,2%, ismailiitit 2,1%, nusairit 1,3%, kaksitoistašiialaiset 1,1%, aleviitit 0,7% ja jesidit 0,2%. Viime vuosikymmeninä maastamuutto on supistanut monituhantista Syyrian juutalaisväestöä, niin että vuonna 2021 Syyriassa ei asunut tiettävästi lainkaan juutalaisia.
Syyrian etnisten ja uskonnollisten ryhmien väestösuhteet ovat muuttuneet maan sisällissodan takia. Syyriasta sotaa paenneista suuri osa on sunnalaisia arabeja ja vuonna 2018 heitä on enää ehkä vain puolet maahan jääneestä väestöstä. Syyrian valtio on virallisesti maallinen, eikä ota kantaa uskonnollisiin asioihin. Virallisesti Baath-puolue ajaa yleisarabialaista identiteettiä, mutta käytännössä etniset, uskonnolliset ja alueelliset ryhmittymät ovat tärkeitä.
Open Doors -järjestön World Watch -listauksessa pastori George sanoo, että kristityt kokevat Syyriassa äärimmäistä vainoa. Järjestön mukaan jatkuva sisällissota on tehnyt maasta kasvualustan kristittyjen vainolle. Monet kristityt ovat joutuneet siirtymään kotiseudultaan tai ovat pakolaisia muissa maissa sodan ja kasvavan islamilaisen ääriliikkeen seurauksena. Islamilaisten ääriryhmien hallitsemilla alueilla kristinuskon julkinen ilmaisu on kielletty ja useimmat kirkot on takavarikoitu tai tuhottu.
Väestö > Pakolaiset

Kesäkuussa 2018 YK:n pakolaisjärjestö UNHCR raportoi ulkomailla olleiden, rekisteröityneiden syyrialaispakolaisten määräksi 5,624 miljoonaa. Pakolaisten valtaenemmistö oli Syyrian lähimaissa: Turkissa (3,562 miljoonaa), Libanonissa (0,982 milj.), Jordaniassa (0,666 milj.), Irakissa (0,250 milj.) ja Egyptissä (0,129 milj.). Läheskään kaikki ulkomaille muuttaneista noin yhdeksästä miljoonasta syyrialaisesta eivät kuitenkaan ole rekisteröityneet pakolaisiksi. Uutisissa on raportoitu esimerkiksi Jordanian yhteensä noin 1,3 miljoonasta syyrialaista pakolaista. Saudi-Arabia on puolestaan kertonut ottaneensa vastaan 2,5 miljoonaa paennutta syyrialaista, mutta tulijoita ei rekisteröidä, eikä kohdella pakolaisina tai sijoiteta pakolaisleireille "heidän ihmisarvonsa ja turvallisuutensa vuoksi". Toisaalta on syytä todeta, etteivät Syyrian naapurina tai Persianlahden arabimaista useat (kuten Jordania, Kuwait, Saudi-Arabia, Yhdistyneet arabiemiraatit, Bahrain, Oman) ole allekirjoittaneet kansainvälistä vuoden 1951 pakolaissopimusta. Pakolaissopimus tyypillisesti turvaisi maahantulleille pakolaisille mahdollisuuden vastaanottajamaan kansalaisuuteen jonkin määräajan kuluessa ja kieltäisi pakolaisten palauttamisen turvattomiin oloihin. Ilman pakolaisasemaa, viisumia tai kansalaisuutta, esimerkiksi Saudi-Arabiaan tulijoita voidaan paikallisen lainsäädännön nojalla estää vaihtamasta työpaikkaa toiseen.
Kulttuuri

Syyrian nykyiset rajat on määritelty siirtomaakaudella. Syyrialaiset samastuvat ensisijaisesti uskonnolliseen ryhmäänsä, myös arabien valtionrajat ylittävä yhtenäisyyden tunne on vahva.
Merkittäviä syyrialaisia kirjailijoita ovat muun muassa näytelmäkirjailija Abu Khalil Qabbani (1836–1902) ja runoilija Nizar Qabbani (1923–1998) Kirjailijanimellä Adunis kirjoittava Ali Ahmed Said on Goethe-palkittu syyrialainen runoilija ja esseisti.
Kulttuuri > Media

Syyrialaiset pääsivät internetiin vuonna 2000. Vuonna 2014 jo 5,9 miljoonaa syyrialaista käytti internetiä.
Kulttuuri > Ruoka

Syyrialaisten pääasiallinen hiilihydraattien lähde on vehnä. Vihanneksia, hedelmiä ja maitotuotteita syödään myös paljon. Lampaanliha on suosittua, mutta harvoilla on varaa syödä lihaa joka päivä.
Urheilu

Syyria on osallistunut olympialaisiin säännöllisesti vuodesta 1968, ja sitä ennen kerran vuonna 1948. Maa on saavuttanut olympiamitaleja kolmessa eri urheilulajissa. Sen ensimmäinen mitalisti oli Los Angelesin 1984 olympialaisissa hopeaa saavuttanut vapaapainija Joseph Atiyeh. Maan ensimmäinen olympiavoittaja oli Atlantan 1996 olympialaisissa seitsenottelun voittanut yleisurheilija Ghada Šu’a’. Maan kolmas olympiamitalisti on Ateenan 2004 olympialaisissa pronssille yltänyt nyrkkeilijä Naser Al Shami.
Syyrian jalkapallomaajoukkue ei ole koskaan selviytynyt maailmanmestaruuskilpailujen lopputurnaukseen. Aasian mestaruuskisoihin Syyria on selviytynyt neljä kertaa (1980, 1984, 1988 ja 1996), mutta joka kerralla taival päättyi alkuotteluihin. FIFAn rankingissa lokakuussa 2010 maa oli sijalla 105. Syyriassa on 170 jalkapalloseuraa, joissa pelaa yhteensä 24 600 rekisteröityä pelaajaa.
Kirjallisuutta

Hokayem, Emile: Syria’s Uprising and the Fracturing of the Levant.  (Adelphi Series, 438)  The International Institute for Strategic Studies, 2013.  ISSN 1944-5571  ISBN 978-0-415-71738-0
Provence, Michael: The Great Syrian Revolt and the Rise of Arab Nationalism.  Austin:  University of Texas Press, 2005.  ISBN 0-292-70635-9
Aiheesta muualla

Kuvia tai muita tiedostoja aiheesta Syyria Wikimedia Commonsissa
Ylen 8-osainen radiosarja Arabikevään historiaa: Osa 8/8 Syyria
Syria - IDPs and refugees - ECHO Daily Map (Kartta: Syyrian sisäiset evakot ja pakolaiset, tilanne 16.9.2015) (englanniksi) (reliefweb.int)
| n k Lähi-itä |
| --- | --- | --- |
| Itsenäiset valtiot |  Arabiemiirikunnat  Bahrain  Irak  Iran  Israel  Jemen  Jordania  Kuwait  Kypros  Libanon  Oman  Qatar  Saudi-Arabia  Syyria  Turkki  |  |
| Itsehallintoalueet |  Palestiinalaishallinto  |  |
| n k Aasian valtiot |
| --- | --- | --- |
| Itsenäiset valtiot |  Afganistan  Armenia1  Azerbaidžan1  Bahrain  Bangladesh  Bhutan  Brunei  Etelä-Korea  Filippiinit  Georgia1  Indonesia  Intia  Irak  Iran  Israel  Itä-Timor  Japani  Jemen  Jordania  Kambodža  Kazakstan1  Kiina  Kirgisia  Kuwait  Kypros1  Laos  Libanon  Malediivit  Malesia  Mongolia  Myanmar  Nepal  Oman  Pakistan  Pohjois-Korea  Qatar  Saudi-Arabia  Syyria  Singapore  Sri Lanka  Tadžikistan  Thaimaa  Turkki1  Turkmenistan  Uzbekistan  Venäjä1  Vietnam  Yhdistyneet arabiemiirikunnat  |  |
| Kiistanalaiset valtiot |  Abhasia1  Etelä-Ossetia1  Palestiina  Pohjois-Kypros1  Vuoristo-Karabah1  Taiwan  |  |
| Erityisalueet |  Akrotíri ja Dekéleia  Brittiläinen Intian valtameren alue  Hongkong  Joulusaari  Kookossaaret  Macao  |  |
1Lasketaan kuuluvaksi myös Eurooppaan.
| n k Islamilainen yhteistyöjärjestö |
| --- | --- |
Jäsenet:  Afganistan  Albania  Algeria  Azerbaidžan  Bahrain  Bangladesh  Benin  Burkina Faso  Brunei  Djibouti  Egypti  Gabon  Gambia  Guinea  Guinea-Bissau  Guyana  Indonesia  Irak  Iran  Jemen  Jordania  Kamerun  Kazakstan  Kirgisia  Komorit  Kuwait  Libanon  Libya  Malediivit  Malesia  Mali  Marokko  Mauritania  Mosambik  Niger  Nigeria  Norsunluurannikko  Oman  Pakistan  Palestiina  Qatar  Saudi-Arabia  Senegal  Sierra Leone  Somalia  Sudan  Suriname  Tadžikistan  Togo  Turkki  Turkmenistan  Tunisia  Tšad  Uganda  Uzbekistan  Yhdistyneet arabiemiirikunnat 
Jäädytetty:  Syyria 
Tarkkailijat:  Bosnia ja Hertsegovina  Keski-Afrikka  Pohjois-Kypros  Venäjä  Thaimaa 
Syyrian kartta.
Bašar al-Assad
Assadin perhe 1990-luvun alussa: vasemmalla takarivissä Maher, Bašar, Basil, Majid ja Bušra. Presidentti Hafez al-Assad (oikealla istumassa), Anisa Makhlouf (vasemmalla istumassa)
Sisällissodan tilanne syyskuussa 2021.
  Syyrian hallinnassa  Turkin miehityksessä ja sen nukkehallituksen Syyrian väliaikaisen hallituksen hallinnassa  Tahrir al-Sham -järjestön Syyrian pelastushallituksen hallinnassa  Yhdysvaltain tukemat Syyrian demokraattiset joukot (Syyrian Kurdistan)  Autonomisen Rojavan ja Syyrian armeijan hallinnassa  Yhdysvaltain joukkojen miehittämä  ISIS
Syyrian presidentinpalatsi
Tienviittoja.
Sayyidah Ruqayya Moskeija.
Apostoli Paavalin patsas Damaskoksessa.
Daminotsidi

| Daminotsidi |
| --- | --- |

Tunnisteet
IUPAC-nimi:  4-(2,2-dimetyylihydratsinyyli)-4-oksobutaanihappo
CAS-numero:  1596-84-5
PubChem CID:  15331 ja 72200802
SMILES:  CN(C)NC(=O)CCC(=O)O
Ominaisuudet
Molekyylikaava:  C6H12N2O3
Moolimassa:  160,171 g/mol
Sulamispiste:  154,5 °C
Daminotsidi (B-Nine SP, Alar) C6H12N2O3 on ruiskutettava pitkäaikaisvaikutteinen kasvien kasvua säätelevä kemikaali. Sillä pyritään hidastamaan kasvua vaikuttamalla sitä säätelevään gibberelliini-hormoniin. Daminotsidin moolimassa on 160,171 g/mol ja CAS-numero 1596-84-5.
Aine on luokiteltu syöpää aiheuttavaksi, eikä sitä saa käyttää ruokakasveihin.
1980-luvun lopussa daminotsidin käytöstä omenankasvatuksessa nousi kohu Yhdysvalloissa, mikä johti kasvuhidasteen käyttökieltoon.
Aiheesta muualla

Doonesbury: Alar-free products, please.
PubChem: Daminozide (englanniksi)
Kyoto Encyclopedia of Genes and Genomes (KEGG): Daminozide (englanniksi)
ChemBlink: Daminozide (englanniksi)
Iduronihappo

| Iduronihappo |
| --- | --- |


Tunnisteet
IUPAC-nimi:  (2S,3R,4R,5S)-2,3,4,5-tetrahydroksi-6-oksoheksaanihappo
CAS-numero:  3402-98-0
PubChem CID:  6857367
SMILES:  C(=O)C(C(C(C(C(=O)O)O)O)O)O
Ominaisuudet
Molekyylikaava:  C6H10O7
Moolimassa:  194,14 g/mol
Iduronihappo (C6H10O7) on idoosista muodostunut uronihappo. Se on tärkeä osa glykosaminoglykaaneja yhdessä epimeerinsä glukuronihapon kanssa. Erityisesti sitä on dermataani- ja heparaanisulfaateissa sekä hepariinissa.
Iduronihappo eroaa epimeeristään glukuronihaposta ainoastaan viidennen hiiliatomin asennolla. Iduronihappo voidaankin valmistaa D-glukuroniahposta, D-asetyyligalaktosamiini ja 3'-fosfoadenylyylisulfaatin reaktiolla. Toisin kuin useilla muilla heksapyranoosisokereilla, iduronihapon kummatkin konformaatioisomeerit ovat pysyviä. Näistä isomeereista erityisesti venemuoto, johon on liitetty sulfaattiryhmä on biologisesti aktiivinen.
Iduronihappo voidaan muuttaa 2-O-sulfo-L-iduronihapoksi (IdoA2S) liittämällä siihen sulfaattiryhmä.
IdoA(2S)1C4- tuolikonformaatio
IdoA(2S)2S0- venekonformaatio
Aiheesta muualla

Human Metabolome Database: Iduronic acid (englanniksi)
Elli Mertaniemi

| Elli Mertaniemi> Henkilötiedot |
| --- | --- |
Syntynyt: 29. maaliskuuta 2000 (ikä 24) Alajärvi
Kansalaisuus:   Suomi
Pesäpalloilija
Ulkopelipaikka:  kakkoskoppari
Heittokäsi:  oikea
Lyöntipuoli:  oikea
Seura:  Mailattaret
Pelaajaura
Junioriseurat
:  Alajärven Ankkurit
Ammattilaisjoukkueet
2017-2019 2019-2020 2021-:  Lapuan Virkiä → Mailattaret (kaksoisedustus) Mailattaret
Elli Mertaniemi (s. 29. maaliskuuta 2000 Alajärvi) on suomalainen pesäpalloilija. Mertaniemi edustaa Superpesiksessä pelaavaa Mailattaria. Mertaniemi on myös edustanut Alajärven Ankkureita lentopallossa 2-sarjassa.
Seuraura > Lapuan Virkiä

Mertaniemi on Alajärven Ankkureiden kasvatti. Hän on pelannut Ankkureiden lisäksi junioruralla Vimpelin Vedossa ja Lapuan Virkiässä. Mertaniemi pelasi ensimmäisen ammattilaisottelunsa Virkiän Suomensarjan joukkueessa vuonna 2017. Seuraavana kautena Mertaniemi sai kokeilla Superpesistä pelaten kahdessa ottelussa edustuksen kanssa. Mertaniemi pelasi myös 2018 kaudella tyttöjen Itä–Länsi-ottelussa. Mertaniemi allekirjoitti kaksivuotisen sopimuksen kauden 2018 päätyttyä Virkiän kanssa. Hän ei kuitenkaan pelanut seuraavalla kaudella edustuksen mukana vaan pelasi suurimman osan kaudesta tyttöjen Superia. Hän kuitenkin oli testillä Mailattarien edustuksessa yhden pelin ajan.
Seuraura > Mailattaret

Mertaniemi pysyi kauden 2020 Lapuan Virkiän sopimuspelaajana, mutta sai luvan pelata koko kauden kaksoisedustuksella Mailattarissa. Mertaniemi siirtyi Mailattariin kaudeksi 2021 ja pelasi kauden kapteenina nostattaen Mailattaret Superiin. Hän allekirjoitti kauden loputtua yksivuotisen sopimuksen vuoden optiolla. Mertaniemi ei pelannut kausilla 2023 ja 2024 lukuunottamatta yhtä peliä Suomarissa.
Saavutukset > Pelaajana

1 Tyttöjen Superpesiksen Itä–Länsi-ottelu: 2018
Yksityiselämä

Mertaniemi valmistui ylioppilaaksi vuonna 2019.
Mertaniemi on toiminut vuodesta 2021 lähtien Alajärven padel-hallin klubivastaana. Hän on myös Aalto-padel seuran perustajajäsen ja ensimmäinen puheenjohtaja.
Oksman

Oksman on suomalainen sukunimi. Nimellä on edelleen olemassa myös kirjoitusmuoto Oxman. Sukututkimuksen harrastajat olettavat, että nimi on käännös savokarjalaisesta nimestä Sonninen tai Härkönen.
Oksman-nimiset henkilöt eivät kaikki ole sukua keskenään, koska nimeä on käytetty esimerkiksi sotilasnimenä, jolloin nimi on periytynyt sotilaalta toiselle riippumatta heidän sukulaisuussuhteistaan. Sotilasnimissä nähdään myös suomalaisnimien ruotsinnoksia ja johdannaisia asuinpaikan mukaan. Tällöin ruotsinkielimen sotilaskirjuri kirjasi esimerkiksi Sonnilahdella asuneen talonpojan armeijan rulliin muotoon Oxman. 1600-luvulla Leppävirran seurakunnan kappalainen ja kirkkoherra Klemens Bartholdi käytti myös nimiä Bosphorus ja Oxman.
Nimenmuutoksia

Sittemmin Oksman-nimiä on suomalaistettu muun muassa Otvaksi, Osmalaksi, Jyrkänteeksi, Otsoksi,  Oksaksi, ja Soisaloksi. Joku on ottanut nimen Lagervall.
Tunnettuja nimen kantajia

Elmo Oksman, painonnostaja
Jaakko Fredrik Lagervall (ent. Oxman, 1787–1865), näytelmäkirjailija, majuri
Hannes Oksman (1903–1919), lähettipoika
Juhani Oksman (s. 1931), professori, Oulun yliopiston entinen rehtori
Miska Oksman, Spendaaja (s. 2013), suomalais-georgialainen rap-artisti
Olavi Oksman (s. 1934), yritysjohtaja, teollisuusneuvos, Juhani Oksmanin veli
Ville Oksman (1876–1953), rautasorvari, SDP:n kansanedustaja
ART Grand Prix

|  ART Grand Prix |
| --- | --- |

Päämaja:   Ranska
Perustettu:  2005
Tallipäällikkö:   Sébastien Philippe
Perustaja:   Frédéric Vasseur  Nicolas Todt
Kilpakuljettajat:  Formula 2 1.  Victor Martins 2.  Luke Browning  Formula 3  23.  Christian Mansell 24.  Laurens van Hoepen 25.  Nikola Tsolov Formula Regional European Championship  10.  Alessandro Giusti 14.  Léna Bühler 95.   Evan Giltaire 96.  Nikhil Reddy  F1 Academy 16.  Bianca Bustamante 22.  Aurelia Nobels 57.  Lia Block
Nykyiset sarjat:  Formula 2, Formula 3, FREC, F1 Academy, FREC, GT World Challenge Europe Endurance Cup
Aikaisemmat sarjat:  GP2, GP3, French Formula Three Championship, Formula 3 Euroseries, Aasian GP2, FFSA GT Championship, Le Mans Series, GT4 European Series, Blancpain Endurance Series, Formula Renault NEC, Formula Renault Eurocup, DTM
Tuloksia
Valmistajien maailmanmestaruuksia:  French Formula Three Championship  1998, 2002 F3 Euroseries 2005–2009 GP2 2005–2006, 2009, 2015 Aasian GP2 2008 GP3 2010–2013, 2015–2018 Formula Renault Eurocup 2020 Formula  2 2023 
Kuljettajien maailmanmestaruuksia:  F3 Euroseries 2004: Green 2005: Hamilton 2006: di Resta 2007: Grosjean 2008: Hülkenberg 2009: Bianchi GP2 2005: Rosberg 2006: Hamilton 2009: Hülkenberg 2015: Vandoorne Aasian GP2 2008: Grosjean GP3 2010: Gutiérrez 2011: Bottas 2015: Ocon 2016: Leclerc
ART Grand Prix (ennen nimellä Lotus ART ja Lotus GP) on ranskalainen kilpatalli. Talli on kilpaillut muun muassa GP2:ssa, GP3:ssa ja Formula 3 eurosarjassa. Talli on voittanut GP2:ssa kolme tallien ja kuljettajien mestaruutta ja GP3-sarjassa viisi tallien ja kaksi kuljettajien mestaruutta. Vuosina 2015–2016 ART-talli kilpaili myös DTM-vakioautosarjassa.
Historia

ART Grand Prix luotiin vuonna 2005 yhteistyöprojektina, jonka perusti ASM Formule 3 tallipäällikkö Frédéric Vasseur ja Nicolas Todt. Vasseur halusi laajentaa mestaruuksia voittaneen Formula 3 -tiimin äskettäin luotuun GP2-sarjaan, ja Todt oli kiinnostunut auttamaan moottoriurheilujoukkueen johtamisessa. Huhtikuussa 2007 Bahrainin kruununprinssi Salman bin Hamad Al Khalifa osti 30 prosenttia tallista. Todt myi osakkeensa joulukuussa 2018.
Vuodesta 2011 ART-talli teki yhteistyötä paluun kilpa-autoiluun tehneen Lotuksen kanssa ja talli tunnettiin kaudella 2011 nimellä Lotus ART, jonka jälkeen kaudella 2012 tallin nimeksi tuli Lotus GP. Vuonna 2013 talli palasi perinteiseen ART-nimeensä.
ART pyrki F1-sarjaan kaudeksi 2011, mutta veti taloussyihin vedoten hakemuksensa pois kesken valintaprosessin. FIA päätti lopulta olla kokonaan valitsematta kolmattatoista tallia.
Tallilla on myös toinen pikkuformulatalli, joka tunnetaan nimellä ART Junior Team.
Tallin mestaruudet

| Vuosi | Kilpailu |
| --- | --- |
1998: French Formula Three Championship
2002: French Formula Three Championship
2005: Formula 3 Euroseries
2005: GP2
2006: Formula 3 Euroseries
2006: GP2
2007: Formula 3 Euroseries
2008: Formula 3 Euroseries
2008: Aasian GP2
2009: Formula 3 Euroseries
2009: GP2
2010: GP3
2015: GP2
2015: GP3
2016: GP3
2017: GP3
2018: GP3
2020: Formula Renault Eurocup
2023: Formula 2
Kuljettajien mestaruudet

| Sarja | Kuljettaja | vuosi |
| --- | --- | --- |
| French Formula Three Championship | David Saelens | 1998 |
| French Formula Three Championship | Tristan Gommendy | 2002 |
| Championnat de France Formula Renault 2.0 | Alexandre Prémat | 2002 |
| Formula 3 Euroseries | Jamie Green | 2004 |
| Formula 3 Euroseries | Lewis Hamilton | 2005 |
| Formula 3 Euroseries | Paul di Resta | 2006 |
| Formula 3 Euroseries | Romain Grosjean | 2007 |
| Formula 3 Euroseries | Nico Hülkenberg | 2008 |
| Formula 3 Euroseries | Jules Bianchi | 2009 |
| GP2 | Nico Rosberg | 2005 |
| GP2 | Lewis Hamilton | 2006 |
| GP2 | Nico Hülkenberg | 2009 |
| GP2 | Stoffel Vandoorne | 2015 |
| Aasian GP2 | Romain Grosjean | 2008 |
| GP3 | Esteban Gutiérrez | 2010 |
| GP3 | Valtteri Bottas | 2011 |
| GP3 | Esteban Ocon | 2015 |
| GP3 | Charles Leclerc | 2016 |
| GP3 | George Russell | 2017 |
| Formula 2 | George Russell | 2018 |
| Formula 2 | Nyck de Vries | 2019 |
| Formula 2 | Théo Pourchaire | 2023 |
| Formula Renault Eurocup | Victor Martins | 2020 |
| Formula Regional European Championship | Grégoire Saucy | 2021 |
| Formula 3 | Victor Martins | 2022 |
Aasian GP2 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Runko Moottori Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2008 | GP2/05 Renault V8 B |  | DUB1FEA | DUB1SPR | INDFEA | INDSPR | MALFEA | MALSPR | BHRFEA | BHRSPR | DUB2FEA | DUB2SPR |  |  | 61 | 1. |
| 2008 | GP2/05 Renault V8 B |  Stephen Jelley | 15 | 12 | DSQ | Kesk. | Kesk. | 18 | 16 | 9 | 18 | DNS |  |  | 61 | 1. |
| 2008 | GP2/05 Renault V8 B |  Romain Grosjean | 1 | 1 | 4 | 4 | 9 | 2 | 1 | Kesk. | 1 | Kesk. |  |  | 61 | 1. |
| 2008–2009 | GP2/05 Renault V8 B |  | CHNFEA | CHNSPR | DUBFEA | DUBSPR | BHR1FEA | BHR1SPR | QTAFEA | QTASPR | MALFEA | MALSPR | BHR2FEA | BHR2SPR | 47 | 4. |
| 2008–2009 | GP2/05 Renault V8 B |  Sakon Yamamoto | 3 | 14 | 8 | C | 17 | 11 | Kesk. | 14 | 12 | Kesk. | 6 | 4 | 47 | 4. |
| 2008–2009 | GP2/05 Renault V8 B |  Nelson Philippe | 17 | 13 |  |  |  |  |  |  |  |  |  |  | 47 | 4. |
| 2008–2009 | GP2/05 Renault V8 B |  Pastor Maldonado |  |  | Kesk. | C |  |  |  |  | 7 | 2 | Kesk. | Kesk. | 47 | 4. |
| 2008–2009 | GP2/05 Renault V8 B |  Nico Hülkenberg |  |  |  |  | 4 | 4 | 1 | 3 |  |  |  |  | 47 | 4. |
| 2009–2010 | GP2/05 Renault V8 B |  | ABU1FEA | ABU1SPR | ABU2FEA | ABU2SPR | BHR1FEA | BHR1SPR | BHR2FEA | BHR2SPR |  |  |  |  | 20 | 5. |
| 2009–2010 | GP2/05 Renault V8 B |  Marcus Ericsson | 11 | 12 |  |  |  |  |  |  |  |  |  |  | 20 | 5. |
| 2009–2010 | GP2/05 Renault V8 B |  Jules Bianchi |  |  | 3 | 7 | 10 | NC | 10 | Kesk. |  |  |  |  | 20 | 5. |
| 2009–2010 | GP2/05 Renault V8 B |  Sam Bird | 18 | 18 | Kesk. | Kesk. | 13 | 4 | 6 | 2 |  |  |  |  | 20 | 5. |
| 2011 | GP2/11 Mecachrome V8 P |  | ABUFEA | ABUSPR | ITAFEA | ITASPR |  |  |  |  |  |  |  |  | 22 | 2. |
| 2011 | GP2/11 Mecachrome V8 P |  Jules Bianchi | 1 | 8 | 3 | Kesk. |  |  |  |  |  |  |  |  | 22 | 2. |
| 2011 | GP2/11 Mecachrome V8 P |  Esteban Gutiérrez | Kesk. | 12 | 11 | 4 |  |  |  |  |  |  |  |  | 22 | 2. |
Aiheesta muualla

Wikimedia Commonsissa on kuvia tai muita tiedostoja aiheesta .
Tallin kotisivut
Trinidad ja Tobago (Commonwealth realm)

Trinidad ja Tobago oli Commonwealth realm 31. elokuuta 1962 – 1. elokuuta 1976 välisenä aikana ennen valtiomuodon muuttumista tasavallaksi.
Kun Britannian valta loppui vuonna 1962, Trinidad and Tobago Independence Act 1962 muutti Britannian kruununsirtomaan Trinidadin ja Tobagon itsenäiseksi valtioksi. Valtiolla oli sama monarkki, kuningatar Elisabet II, kuin muillakin Commonwealth realmeilla. Monarkkia Trinidadissa ja Tobagossa edusti kenraalikuvernööri. Kuningatar Elisabet II vieraili Trinidadissa ja Tobagossa Trinidadin ja Tobagon kuningattarena helmikuussa 1966. Eric Williams toimi maan pääministerinä.
Kenraalikuvernöörit

Seuraavat kenraalikuvernöörit toimivat virassa Trinidadin ja Tobagon ollessa Commonwealth realmina:
Solomon Hochoy (31. elokuuta 1962 – 24. kesäkuuta 1972)
Ellis Clarke (24. kesäkuuta 1972 – 1. heinäkuuta 1976)
Commonwealth realmista tasavallaksi

Monarkian lakkauttamisen jälkeen 1. elokuuta 1976 Trinidadin ja Tobagon viimeisestä kenraalikuvernööristä Ellis Clarkesta tuli Trinidadin ja Tobagon ensimmäinen presidentti.
Crannog

Rekonstruktio crannogista Skotlannin Loch Taylla
Crannog (iiriksi laivan kaaret) tarkoittaa Skotlannissa ja Irlannissa järviin neoliittisella kaudella noin 3360–3640 eaa. rakennettuja keinotekoisia saaria, joiden päälle pystytettiin linnoitettuja asumuksia. Skotlannissa crannogeja tunnetaan yli 600. Crannogit oli tehty useimmiten puusta, lähinnä risukimpuista ja tukeista, mutta joskus niitä tehtiin myös kivestä. Ne rakennettiin usein pienille kareille, luodoille tai matalikoille, ja niitä ympäröi paaluvarustus. Näitä asuinpaikkoja rakennettiin vielä keskiajallakin. Jäänteitä crannogeista on säilynyt Glastonburyssa ja Holdernessissa.
Aiheesta muualla

Wikimedia Commonsissa on kuvia tai muita tiedostoja aiheesta .
https://ansionnachfionn.com/2017/02/16/crannog-the-island-lake-dwelling-of-celtic-and-medieval-ireland/